
Līgums Nr. 
[bookmark: _Hlk176530176]Cēsu klīnikas ārstniecības korpusa 1. stāva bērnu slimību nodaļas ar dienas stacionāru griestu un inženiertīklu remonta darbiem
 
SIA“CĒSU KLĪNIKA” Slimnīcas iela 9,  Cēsīs, Cēsu novads,  LV – 4101, reģistrācijas  Nr. 44103057729, tās valdes priekšsēdētājas Ingūnas Liepas personā, kura rīkojas  pamatojoties uz statūtiem un  valdes pilnvarojumu, kas saskaņots  14.12.2015 dalībnieku sapulē  (protokols nr.4),  (turpmāk šī līguma tekstā saukts – Pasūtītājs), no vienas puses, un

________________, Reģ. Nr.___________, _______________ personā, kurš rīkojas saskaņā ar ________________ turpmāk – Izpildītājs,  no otras puses, kopā sauktas Puses, katra atsevišķi Puse, pamatojoties uz  iepirkuma  “Cēsu klīnikas ārstniecības korpusa 1. stāva bērnu slimību nodaļas ar dienas stacionāru griestu un inženiertīklu remonta darbi”,  identifikācijas Nr. CK 2024/17/AK ( turpmāk – Iepirkums) rezultātiem, abpusēji vienojoties noslēdz šāda satura  līgumu (turpmāk tekstā Līgums):


1. LĪGUMA PRIEKŠMETS UN DARBU IZPILDES VIETA
1.1. [bookmark: _Hlk174615371]Pasūtītājs uzdod, un Izpildītājs apņemas veikt  Cēsu klīnikas ārstniecības korpusa 1. stāva bērnu slimību nodaļas ar dienas stacionāru griestu un inženiertīklu remonta darbus (turpmāk tekstā  Remontdarbi/ Darbi)  saskaņā ar  Līguma noteikumiem,  projektētāja SIA ,,NAMS’’ (vienotais reģistrācijas. nr. 40103036167) izstrādāto  tehnisko risinājumu “Cēsu klīnikas ārstniecības korpusa 1. stāva bērnu slimību nodaļas ar dienas stacionāru griestu un inženiertīklu remonta darb”,,  tehnisko uzdevumu (skatīt Līguma  1.pielikums),  iesniegtajiem būvdarbu apjomiem (skat. Līguma 2.pielikums),   Darbu kalendāro grafiku (skat. Līguma 3.pielikums) un Finanšu piedāvājumu (skat. Līguma 4.pielikums). 
1.2. Remontdarbu izpildes vieta – Slimnīcas iela 9, Cēsis,  ārstniecības korpusa 1. stāva bērnu slimību nodaļa ar dienas stacionāru.
1.3. Parakstot Līgumu, Izpildītājs apliecina, ka pilnībā ir iepazinies ar Remontdarbu izpildes vietu, visu dokumentāciju, tajā ietvertajiem noteikumiem un prasībām, kas attiecināmi uz Līgumā noteikto Remontdarbu izpildi, un, ka tehniskajā dokumentācijā nav būtisku nepilnību, kas palielinātu veicamo darbu apjomu un izmaksas, nebūtiskas nepilnības nekalpos par pamatu neparedzētiem izdevumiem, tehniskā dokumentācija ir skaidra un to var realizēt, nepārkāpjot normatīvo aktu prasības, atbilstoši Līguma noteikumiem, Izpildītājam Līguma slēgšanas brīdī nav jebkāda satura pretenziju vai iebildumu pret Remontdarbu izpildes vietu un dokumentāciju.

2. LĪGUMCENA UN NORĒĶINU KĀRTĪBA
2.1. Līgumcena ir ___________ EUR (eiro 00 centi) bez pievienotās vērtības nodokļa (PVN). Pievienotās vērtības nodoklis 21% ____________ EUR (eiro 00 centi). Līgumsumma ir ___________ EUR (eiro 00 centi). 
2.2. Papildus Līgumcenai Pasūtītājs saskaņā ar Pievienotās vērtības nodokļa likuma 142. panta otro daļu, pievienotās vērtības nodokli valsts budžetā maksā Pasūtītājs.
2.3. Līguma darbības laikā izmaiņas Līgumcenā var tikt veiktas tikai Līgumā un Publisko iepirkumu likumā paredzētajā kārtībā un apmērā.
2.4. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu un citu normatīvo aktu izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Līgumcenu.
2.5. Izpildītājam nav tiesības prasīt papildu samaksu no Pasūtītāja, ja Remontdarbu izpildes laikā tiek konstatēts, ka Izpildītājs nav iekļāvis visus nepieciešamos Remontdarbus un/vai materiālus, vai izmaksas, saskaņā ar darba uzdevumu un situāciju Objektā, kļūdījies Remontdarbu cenās, nav piedāvājis cenu par visu Remontdarbu apjomu, kas nepieciešami Remontdarbu pilnīgai pabeigšanai, Objekta pieņemšanai ekspluatācijā un nodošanai Pasūtītājam saskaņā ar Līgumu un tā pielikumiem. Šajā punktā minētās papildu izmaksas, kas nepieciešamas, lai veiktu      Remontdarbus nepieciešamajā apjomā un kvalitātē, sedz Izpildītājs.
2.6. Izpildītājam nav tiesības prasīt papildu samaksu no Pasūtītāja, ja Līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas, pārbaudot Pasūtītāja prasības ar pienācīgu rūpību, kādu pamatoti, varētu sagaidīt no Izpildītāja, kā attiecīgās nozares profesionāļa.
2.7. Pasūtītājs norēķinās ar Izpildītāju šādā kārtībā:
2.7.1.  Līgumcenu _______________ EUR ( ________________________ eiro un 00 centi) apmērā Pasūtītājs samaksā Izpildītājam 10 (desmit) darba dienu laikā no Remontdarbu izpildes akta abpusējas parakstīšanas, Remontdarbu nodošanas un pieņemšanas akta abpusējas parakstīšanas un Līguma noteikumiem atbilstoša Izpildītāja sagatavota rēķina saņemšanas.
2.7.2.  Pasūtītājam ir tiesības bez īpaša brīdinājuma ieturēt no Izpildītājam izmaksājamās līgumcenas summas samaksu par patērēto elektrību, ūdeni, kā arī līgumsodus, ja tādi saskaņā ar Līgumu ir piemērojami.
2.8. Puses ir vienojušās un piekrīt, ka Izpildītājs sagatavo rēķinu elektroniski bez paraksta, PDF formātā (atbilstoši Grāmatvedības likuma 11. panta septītās daļas 1.punkta noteikumiem), vai parakstot to ar drošu elektronisko parakstu un laika zīmogu, un, nosūtot to uz norādīto e-pasta adresi: rekini @cesuklinika.lv. 
2.9. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.

3. REMONTDARBU IZPILDES TERMIŅŠ
3.1. Izpildītājam Remontdarbi jāuzsāk 5 (piecu) darba dienu laikā pēc akta par objekta nodošanu Remontdarbu uzsākšanai parakstīšanas. Izpildītājam ir pienākums parakstīt aktu par objekta nodošanu Remontdarbu uzsākšanai 5 (piecu) darba dienu laikā no brīža, kad to ir parakstījis Pasūtītājs. Ar akta parakstīšanas dienu Izpildītājs uzņemas pilnu atbildību par Remontdarbu vietu un tās uzturēšanu.
3.2.  Izpildītājs apņemas pilnā apjomā paveikt un nodot Remontdarbus Pasūtītājam ne ilgāks par  3 mēnešiem no Objekta pieņemšanas Remontadrbu uzsākšanai.Darbu  izpildes termiņš tiek veikts saskaņā ar kalendāro grafiku pa nedēļām. 
3.3.  Remontdarbu pilnīgu izpildi un nodošanu Pasūtītājam apliecina Pušu parakstīts Remontdarbu nodošanas un pieņemšanas akts. Ja Pusēm nav savstarpēju pretenziju, tās var vienoties par ātrāku Remontdarbu uzsākšanu.
3.4.  Līguma 3.2 .punktā noteiktais termiņš var tikt pagarināts, Pusēm par to rakstiski vienojoties, par laika periodu, par kādu attiecīgais gadījums aizkavē Remontdarbu izpildi līdz šo apstākļu izbeigšanās brīdim, vai, ja šāds laika posms objektīvi nav nosakāms, par termiņu, kas ir samērīgs Līgumā noteikto remontdarbu pabeigšanai, šādos gadījumos:
3.4.1.  ja termiņa pagarināšanas nepieciešamība ir radusies vai ir nepieciešama objektīvu, no Pušu gribas neatkarīgu iemeslu dēļ, kurus Puses iepriekš nevarēja paredzēt un novērst, un  to pierāda Pušu iesniegti attiecīgi apliecinājumi vai dokumenti, un šie iemesli neattiecas uz nepārvaramas varas vai ārkārtējas situācijas apstākļu izraisītajām sekām un to novēršanas nepieciešamību;
3.4.2.  ja nepieciešams veikt papildu un/ vai neparedzētos Remontdarbus, kuri ir būtiski un nepieciešami Līguma izpildei, izņemot gadījumus, kad šajā punktā minētos Remontdarbus ir iespējams veikt vienlaikus ar Remontdarbu izpildes grafikā paredzētajiem Remontdarbiem;
3.4.3. ja valsts vai pašvaldības institūcijas vai amatpersonas pieņem administratīvu aktu, kas ir saistošs, izpildot Remontdarbus, un šāds akts kavē Remontdarbu izpildes termiņu ievērošanu, un šāda akta izdošanas pamatā nav Izpildītāja darbība vai bezdarbība;
3.4.4. ja Pasūtītāja rīcības dēļ tiek kavēta vai apgrūtināta Izpildītāja Līgumā noteikto pienākumu izpilde un šāda Pasūtītāja rīcība nav saistīta ar Līgumā noteikto Izpildītāja saistību neizpildi;
3.4.5. ja nepieciešams veikt būtiskas izmaiņas Darba uzdevumā un šādu izmaiņu rezultātā tiek aizkavēta Remontdarbu izpilde;
3.4.6. ja tiek pārsniegts valsts vai pašvaldību institūcijai vai kapitālsabiedrībai normatīvos aktos noteiktais termiņš atbildes/saskaņojuma sniegšanai, kas nepieciešams Remontdarbu izpildei, un bez atbildes/saskaņojuma saņemšanas nav iespējama Līgumā noteikto saistību izpilde.
3.5. Ja Remontdarbu veikšanas laikā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts būvuzņēmējs iepriekš nevarēja paredzēt, tad Izpildītājam, saskaņojot ar Pasūtītāju minēto šķēršļu likvidēšanas metodi, ir tiesības saņemt Remontdarbu pārtraukšanas vai pagarinājuma termiņu, kas atbilst minēto šķēršļu darbības ilgumam un netiek ietverts Līguma izpildes termiņā.

4. REMONTDARBU IZMAIŅAS
4.1. Līguma darbības laikā var tikt veiktas izmaiņas sākotnēji paredzētajos Remontdarbos un/vai var tikt veikti papildu un neparedzētie Remontdarbi, šajā  noteiktajā kārtībā.
4.2. Remontdarbu apjomu izmaiņas, kas nepārsniedz 15 % no sākotnējā Remontdarbu apjoma, vai papildu un neparedzētie Remontdarbi var tikt veikti tikai gadījumā, ja Pušu par Līguma izpildi atbildīgās personas ir konstatējušas nepieciešamību veikt attiecīgas izmaiņas.
4.3. Konstatējot nepieciešamību veikt izmaiņas Remontdarbu apjomos vai veikt papildu un/vai neparedzētos Remontdarbus, Izpildītājs sagatavo Remontdarbu izmaiņu aktu par izmaiņām Remontdarbos un/vai par papildu un neparedzēto Remontdarbu nepieciešamību, to apjomu un rašanās iemesliem. Remontdarbu izmaiņu aktu saskaņo būvuzraugs (ja attiecināms), paraksta Izpildītājs un Pasūtītājs.
4.4. Puses vienojas, ka papildu un neparedzēto Remontdarbu cenas tiks noteiktas, atbilstoši Finanšu piedāvājumā, un Līguma pielikumā pievienotajās tāmēs iekļauto analogo Remontdarbu vienību cenām, vai ja Finanšu piedāvājumā un/vai tāmēs analogu Remontdarbu nav, Pusēm savstarpēji vienojoties.
4.5. Izmaiņas Remontdarbu apjomos vai papildu un/vai neparedzētie Remontdarbi var tikt veikti, ja tiek  konstatēta nepieciešamība:
4.5.1.  mainīt Remontdarbu apjomus, Remontdarbiem, kas jau sākotnēji tika iekļauti darba uzdevumā  un par tiem tika rīkota iepirkuma procedūra, bet tos objektīvu iemeslu dēļ nebija iespējams precīzi noteikt vai uzmērīt un tādēļ ir nepieciešams palielināt to apjomus;
4.5.2.  veikt tādus Remontdarbus, kas sākotnēji netika iekļauti darba uzdevumā, un tos nebija iespējams konstatēt vai nebija iespējams paredzēt šo Remontdarbu nepieciešamību;
4.5.3.  veikt papildu un neparedzētos Remontdarbus vai mainīt Remontdarbu apjomus, ja tie neatbilst 4.5.1. un 4.5.2.punktā noteiktajiem kritērijiem, bet šādas izmaiņas nepieciešams veikt sakarā ar Remontdarbu izpildes laikā veiktām izmaiņām darba uzdevumā, un bez šo, šādu izmaiņu veikšanas Remontdarbus nav iespējams realizēt darba uzdevumā norādītajā apmērā.
4.6. Izpildītājs, pamatojoties uz Pušu parakstītajā Remontdarbu izmaiņu aktā norādīto, sagatavo tāmi par Remontdarbu apjomu izmaiņām un/vai papildus un neparedzēto Remontdarbu izmaksām un iesniedz to izskatīšanai Pasūtītājam.
4.7. Pasūtītājs 5 (piecu) darba dienu laikā no tāmes saņemšanas dienas izskata un saskaņo to, vai arī sniedz pamatotu atteikumu tāmes vai kādas tāmē norādītās pozīcijas saskaņošanai.
4.8. Līgumcenas ietvaros, Līguma 4.6. un 4.7.punktā noteiktajā kārtībā saskaņoti un parakstīti, Līguma  4.6 minētie dokumenti ir pamats Remontdarbu izmaiņu aktā norādīto Remontdarbu veikšanai, un šajā gadījumā Pusēm nav nepieciešams slēgt papildu vienošanos pie Līguma.

5.  IZPILDĪTĀJA PIENĀKUMI UN TIESĪBAS
5.1. Izpildītāja pienākumi:
5.1.1. ar pienācīgu rūpību pārbaudīt Pasūtītāja prasības un kvalitatīvi izpildīt Remontdarbus ar saviem darba rīkiem, ierīcēm un darbaspēku, organizēt un veikt darbus u.c. uzdevumus, kas nepieciešami Remontdarbu izpildei atbilstoši Līguma noteikumiem un darba uzdevumam un pabeigt Remontdarbus Līguma 3.2. punktā norādītajā termiņā;
5.1.2. pirms Remontdarbu uzsākšanas rakstiski saskaņot ar Pasūtītāju Remontdarbu organizācijas jautājumus, darbinieku sarakstu, un veikt Objekta un Remontdarbu veikšanas vietas tehnisko apsekošanu, pārliecinoties par Remontdarbu veikšanai izvēlēto metožu piemērotību.
5.1.3. Ne vēlāk kā vienu 1 ( vienu) darba dienu pirms Remontdarbu uzsākšanas Objektā, iesniegt Pasūtītājam Līguma 8.1.punkta apakšpunktos norādītās apdrošināšanas polises.
5.1.4. atbilstoši normatīvo aktu prasībām būt atbildīgam par darba drošības noteikumu, ugunsdrošības prasību ievērošanu un darba aizsardzības pasākumu veikšanu;
5.1.5. pirms remontdarbu uzsākšanas, parakstīt Objekta pieņemšanas – nodošanas aktu Līguma noteiktajā kārtībā un termiņā;
5.1.6. no Objekta pieņemšanas – nodošanas akta parakstīšanas dienas līdz brīdim, kad Puses paraksta Remontdarbu nodošanas un pieņemšanas aktu, būt atbildīgam par Objektu, Objektā esošo būvizstrādājumu (materiālu un iekārtu), kā arī izpildīto Remontdarbu pienācīgu uzturēšanu un saglabāšanu, nepiederošu personu neatrašanos Objektā;
5.1.7. pirms Remontdarbu uzsākšanas iesniegt Pasūtītājam spēkā esoša līguma par būvgružu un atkritumu savākšanu/izvešanu kopiju, uzrādot oriģinālu, kas ir noslēgts starp Izpildītāju un atkritumu apsaimniekotāju;
5.1.8. veikt visu Remontdarbu veikšanai nepieciešamo būvizstrādājumu piegādi un komplektēšanu, nodrošināt būvizstrādājumu pareizu un kvalitatīvu glabāšanu un izmantošanu Remontdarbu procesā, Remontdarbu veikšanai izmantot tikai kvalitātes prasībām atbilstošus būvizstrādājumus un būt materiāli atbildīgam par visiem Objektā esošajiem materiāliem līdz Remontdarbu pabeigšanai;
5.1.9. Remontdarbu veikšanas laikā kārtot Remontdarbiem nepieciešamo dokumentāciju un normatīvajos aktos paredzētos dokumentus, tai skaitā par darba aizsardzības prasībām, (darba aizsardzības plāns, nodarbināto saraksts u.c.);
5.1.10. atbildēt par Remontdarbu dokumentācijas, t.sk. izpilddokumentāciju. Izpildītājam ir pienākums pēc pirmā pieprasījuma uzrādīt un nepieciešamības gadījumā izsniegt minēto Remontdarbu dokumentāciju Pasūtītāja par Līguma izpildi atbildīgajai personai;
5.1.11. nodrošināt Pasūtītājam brīvu pieeju Objektam un vietām, kur notiek Remontdarbi;
5.1.12. pēc attiecīga Pasūtītāja pieprasījuma saņemšanas, nekavējoties pārtraukt             un/vai apturēt Remontdarbus un novērst Pasūtītāja norādītos trūkumus;
5.1.13. nekavējoties rakstiski paziņot Pasūtītājam par jebkādiem apstākļiem, kas var kavēt Remontdarbu pabeigšanu Līguma norādītajā termiņā;
5.1.14. informēt Pasūtītāju, kā arī normatīvajos aktos noteiktajā kārtībā informēt attiecīgās iestādes par katru nelaimes gadījumu, kas noticis Objektā. Informācija Pasūtītājam ir jāiesniedz 24 (divdesmit četru) stundu laikā pēc akta par nelaimes gadījumu sagatavošanas;
5.1.15. par saviem līdzekļiem apmaksāt nepieciešamos būvgružu izvešanas un citus pakalpojumus. Pasūtītājam ir tiesības minētos maksājumus ieturēt no jebkura maksājuma, kas pamatojoties uz šo Līgumu, pienākas Izpildītājam, pirms tā izmaksas Izpildītājam;
5.1.16. Remontdarbu veikšanas vietā nodrošināt regulāru tīrību un kārtību, maksimāli samazinot  atkritumu rašanās iespēju. Nodrošināt regulāru ikdienas Objektam piegulošo telpu, palīgtelpu uzturēšanu kārtībā. 
5.1.17. Remontdarbu veikšanas laikā, operatīvi par saviem līdzekļiem izvest no Remontdarbu veikšanas teritorijas  atkritumus un būvgružus, ja tādi ir radušies.
5.1.18. informēt Pasūtītāju vismaz 3 (trīs) darba dienas iepriekš, uzaicinot veikt iepriekšēju pārbaudi, ja kādu Remontdarbu daļu paredzēts aizsegt vai arī kādas Remontdarbu daļas vēlāka pārbaude varētu būt apgrūtināta kādu citu iemeslu dēļ.
5.1.19. pēc Remontdarbu pabeigšanas un pirms Remontdarbu nodošanas Pasūtītājam, nodrošināt  Objekta atbrīvošanu no būvgružiem, atkritumiem, izvest Izpildītājam piederošo  inventāru, iekārtas, darbarīkus un sakopt Objektu un tam piegulošo teritoriju. Pēc Remontdarbu pabeigšanas, nodrošināt logu mazgāšanu Objektā;
5.1.20. Visā Līguma darbības laikā uzturēt spēkā Līguma 8.sadaļā noteiktās apdrošināšanas polises atbilstoši Līgumā noteiktajām prasībām;
5.1.21. Saņemot Pasūtītāja rakstveida pretenziju par Remontdarbu, iesniegto dokumentu, Remontdarbu kvalitātes u.c. defektiem, trūkumiem, vai neatbilstībām, novērst pretenzijā norādītos trūkumus, defektus un/vai neatbilstības pretenzijā norādītajā termiņā;
5.1.22. Nodrošināt patērētās elektrības un ūdens rādījumu nodošanu  pēc  Pasūtītāja pieprasījuma  un  nepieciešamības gadījumā veikt par tiem pilna apjoma samaksu, saskaņā ar Pasūtītāja izrakstītajiem rēķiniem;
5.1.23. Ievērot Pasūtītāja prasības par Remontdarbu izpildi un/vai Līgumā noteikto saistību izpildi;
5.2. Izpildītāja tiesības:
5.2.1. pieprasīt no Pasūtītāja Remontdarbu veikšanai un Objekta pieņemšanai ekspluatācijā nepieciešamo informāciju, dokumentāciju un saskaņojumus, kas ir Pasūtītāja rīcībā un kurus saskaņā ar šo Līgumu Izpildītājam nav pienākums izstrādāt un/vai saņemt pašam;
5.2.2. saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Remontdarbiem.
5.2.3. saņemt Līgumā noteikto līgumsodu par Pasūtītāja nepienācīgu līgumsaistību izpildi.
5.3. Parakstot Līgumu, Izpildītājs apliecina, ka ir saņēmis no Pasūtītāja Remontdarbu veikšanai nepieciešamo dokumentāciju pilnā apjomā, kā arī iepazinies ar visiem apstākļiem, kas var ietekmēt Remontdarbu izpildi atbilstoši Līgumam, tajā skaitā arī ar Objekta izvietojumu dabā un tā stāvokli, kā arī Izpildītājs apliecina, ka Izpildītājam nav un tas neizvirzīs pret Pasūtītāju nekādas pretenzijas šajā sakarā.

6. PASŪTĪTĀJA PIENĀKUMI UN TIESĪBAS
6.1. Pasūtītāja pienākumi:
6.1.1. pieņemt Līgumā paredzētos Remontdarbus, kas izpildīti kvalitatīvi un atbilstoši Līguma un normatīvo aktu prasībām, un veikt to apmaksu Līgumā noteiktajā kārtībā un apmērā;
6.1.2. Pēc Izpildītāja pieprasījuma, savlaicīgi sniegt Izpildītājam atbildes uz uzdotajiem jautājumiem, sniegt pieprasītos tehniskos risinājumus un citas ziņas, kuras nepieciešamas Izpildītāja pienākumu izpildei, un kurus saskaņā ar šo Līgumu Izpildītājam nav pienākums izstrādāt un/vai saņemt pašam;
6.1.3. Nodrošināt Izpildītājam piekļuvi Objektam ārpus darba laika, t.i. pēc plkst.17.00, brīvdienās (sestdienā, svētdienā) un valstī noteikto svētku dienu laikā, iepriekš to saskaņojot starp Pasūtītāju un Izpildītāju.
6.2. Pasūtītāja tiesības:
6.2.1. nepieciešamības gadījumā apturēt Remontdarbu izpildi;
6.2.2. iesniegt rakstisku pretenziju par Remontdarbu, iesniegto dokumentu, Remontdarbu kvalitātes u.c. defektiem, trūkumiem, vai neatbilstībām;
6.2.3. jebkurā laikā pārbaudīt Remontdarbu veikšanu Objektā;
6.2.4. dot Izpildītājam norādījumus attiecībā uz Remontdarbu veikšanas kārtību. Pasūtītāja norādījumi Izpildītājam ir saistoši un obligāti pildāmi;
6.2.5. saņemt Līgumā noteikto līgumsodu par Izpildītāja nepienācīgu līgumsaistību izpildi;
6.2.6. noteikt jebkuru izpildīto Remontdarbu, vai to daļas ekspertīzi pieaicinot neatkarīgus ekspertus, un ekspertīzes slēdzienu iesniegt Izpildītājam izskatīšanai. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti defekti un/ vai trūkumi, kas radušies Izpildītāja vainas dēļ, šādos gadījumos ekspertīzes izdevumus sedz Izpildītājs.

7. REMONTDARBU NODOŠANAS UN PIEŅEMŠANAS KĀRTĪBA
7.1. Izpildītājs nodod Pasūtītājam izpildītos Remontdarbus šādā kārtībā:
7.1.1. Izpildītājs paziņo Pasūtītājam par Objekta gatavību ekspluatācijai un organizē un nodrošina Objekta nodošanu Pasūtītājam, kad ir izpildīti visi Remontdarbi atbilstoši Darba uzdevumam, un kas ir nepieciešami Objekta ekspluatācijai;
7.1.2. Pasūtītājs 10 (desmit) darba dienu laikā paraksta Remontdarbu nodošanas un pieņemšanas aktu, pēc visu sekojošo priekšnoteikumu izpildes no Izpildītāja puses, ja:
7.1.2.1. ir pilnībā izpildīti visi Remontdarbi;
7.1.2.2. Pasūtītājam ir iesniegta visa Remontdarbu Izpilddokumentācija, iebūvēto būvizstrādājumu atbilstību apliecinoša dokumentācija, nodošanas un pieņemšanas akti u.c. dokumentāciju;
7.1.2.3. Objekts  ir sakārtots un, pilnībā atbrīvots, tajā skaitā, no visiem  neizmantotajiem materiāliem, kā arī būvgružiem un atkritumiem;
7.1.2.4. ir novērsti visi Remontdarbu (to kvalitātes) defekti, neatbilstības un nepilnības.
7.2. Remontdarbu nodošanas un pieņemšanas akta parakstīšana neatbrīvo Izpildītāju no atbildības par Remontdarbu un Remontdarbos izmantoto materiālu garantijas saistībām.
7.3. Gadījumā, ja Remontdarbu (jebkuras to daļas) pieņemšanas laikā Pusēm rodas domstarpības par izpildīto Remontdarbu kvalitāti, Izpildītājam ir tiesības pieaicināt Pasūtītāja akceptētu, no Pusēm neatkarīgu ekspertu, kas sniegs neatkarīgu eksperta slēdzienu par Remontdarbu (to daļas) kvalitāti, par kuru Pusēm bija domstarpības. Pieaicinātā eksperta izmaksas sedz Izpildītājs.
7.4. Gadījumā, ja Izpildītājs nepilda savas saistības un nenovērš Pasūtītāja norādītos Remontdarbu, Remontdarbu kvalitātes defektus, trūkumus un/vai neatbilstības, Pasūtītājam ir tiesības piesaistīt papildu darbaspēku attiecīgo defektu, neatbilstību un trūkumu novēršanas darbu izpildei, un Pasūtītājam ir tiesības attiecīgos izdevumus un/vai zaudējumus ieturēt no jebkura maksājuma, kas pamatojoties uz šo Līgumu, pienākas Izpildītājam, pirms tā izmaksas Izpildītājam;
7.5. Pusēm parakstot Remontdarbu nodošanas un pieņemšanas aktu un veicot fotofiksāciju, Objekts tiek nodots Pasūtītājam.
7.6. Pēc Garantijas laika beigām un Garantijas laikā pieteikto Garantijas darbu pilnīgas izpildes, Puses paraksta Visu Līguma saistību izpildes aktu.

8. APDROŠINĀŠANA
8.1. Izpildītājs apņemas iesniegt Pasūtītājam ne vēlāk kā 10 (desmit) darba dienu laikā pēc Līguma spēkā stāšanās un pirms Remontdarbu uzsākšanas:
8.1.1. Izpildītāja (būvdarbu veicēja) civiltiesiskās atbildības apdrošināšanu ar kopējo atbildības limitu   un atbildības limitu par katru gadījumu ne mazāku kā 15 000 EUR (t.sk. apdrošināšanas limits nedrīkst  būt mazāks, kā Ministru kabineta 2014. gada 19. augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”), par kuru jāiesniedz Pasūtītājam atbilstoši:
8.1.1.1. apdrošināšanas polises kopiju;
8.1.1.2. apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz konkrēto Līguma priekšmetu, ja apdrošināšanas līgums noslēgts uz noteiktu termiņu;
8.1.1.3. civiltiesiskās atbildības apdrošināšana jāuztur spēkā visu Līguma izpildes termiņu.
9. REMONTDARBU GARANTIJA
9.1. Garantijas laiks izpildītajiem Remontdarbiem ir 36  mēneši. Remontdarbos izmantotajiem būvizstrādājumiem – atbilstoši attiecīgā ražotāja noteiktajam, bet ne mazāk kā 36 mēneši. Garantijas laiks tiek rēķināts atsevišķi, skaitot to no Remontdarbu pieņemšanas un nodošanas akta abpusējas parakstīšanas dienas.
9.2. Garantijas laiks tiek rēķināts no Remontdarbu nodošanas un pieņemšanas akta abpusējas parakstīšanas dienas. Izpildītājam ir jānodrošina, lai Remontdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas 24 (divdesmit) četri mēneši tiktu nodotas Pasūtītājam vienlaicīgi ar Remontdarbu nodošanas un pieņemšanas akta iesniegšanu un Pasūtītājs tās varētu brīvi izmantot. Izpildītāja noteiktais Garantijas laiks nedrīkst būt īsāks, un noteikumi sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs).
9.3. Izpildītājs, 10 (desmit) darba dienu laikā pēc Līguma 7.daļā paredzētā Remontdarbu nodošanas pieņemšanas akta apstiprināšanas, veic garantijas laika garantijas apdrošināšanu vai galvojumu un  iesniedz Pasūtītājam polises un prēmijas samaksas vai galvojuma apliecinoša dokumenta kopijas, pret iespējamajiem zaudējumiem un bojājumiem, ko izraisījis Izpildītājs, veicot darbības, lai realizētu Līgumā paredzētās saistības garantijas perioda laikā, kā arī par zaudējumiem un bojājumiem, kas atklājušies garantijas perioda laikā, bet radušies Remontdarbu veikšanas laikā, pirms Objekta pabeigšanas tādu apstākļu dēļ, par kuriem ir atbildīgs Izpildītājs.
9.4. Garantijas laika apdrošināšanas līgumā noteiktā apdrošinājuma vai bankas galvojuma summa nedrīkst būt mazāka par 5 % no Līgumcenas, kas sastāda ___________ EUR (_______________________eiro 00 centi).
9.5. Garantijas laika ietvaros Izpildītājs par saviem līdzekļiem veic Garantijas darbus Pasūtītāja rakstiskajā pretenzijā, kurai pievienots Defektu akts par radušos defektu trūkumiem, bojājumiem, neprecizitātēm vai citām neatbilstībām, ne vēlāk kā:
9.5.1. 	24 (divdesmit četru) stundu laikā, ja bojājums apdraud personu dzīvību, veselību, ēkas, vai tajā atrodošos materiālo vērtību, saglabāšanu;
9.5.2. vai citā abu pušu saskaņotā laikā, ja bojājums neapdraud personu dzīvību, veselību, ēkas, vai tajā atrodošos materiālo vērtību, saglabāšanu.
9.6. Ja Garantijas laikā konstatēto Remontdarbu defektu, trūkumu vai neatbilstības novēršanai Līguma minētās Garantijas laika ietvaros tehniski nepieciešams ilgāks laiks par Pasūtītāja pretenzijā norādīto Remontdarbu defektu, trūkumu vai neatbilstības novēršanas termiņu, tad Izpildītājs 3 (trīs) darba dienu laikā no brīža, kad Izpildītājs ir saņēmis rakstisku pretenziju par konstatēto defektu, trūkumu vai neatbilstību, sastāda rakstisku apliecinājumu, kurā norāda pretenzijā minēto defektu, trūkumu vai neatbilstību novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Izpildītāja norādītajam defektu, trūkumu vai neatbilstību novēršanas termiņam, tad Izpildītājam defekts, trūkums vai neatbilstības jānovērš Līguma norādītajā termiņā.
9.7. Defektus vai trūkumus, kas var radīt kaitējumu cilvēku veselībai, apkārtējai videi vai Objekta ekspluatācijai (t.sk. kavē Objekta normālu ekspluatāciju), Izpildītājs uzsāk novērst nekavējoties, pēc Pasūtītāja pirmā pieprasījuma (t.sk. telefoniski un elektroniski sniegta), kā arī veic visus nepieciešamos pasākumus kaitīgo seku mazināšanai un novēršanai.
9.8. Par normatīvo aktu un Līguma noteikumiem atbilstošu Garantijas darbu izpildi tiek abpusēji parakstīts Garantijas darbu izpildes akts.
9.9. Ja Izpildītājs Līguma  noteiktajā termiņā nenovērš defektus, trūkumus vai neatbilstības, tad Garantijas laiks tiek pagarināts par laika periodu, kādu tiek kavēts defektu, trūkumu vai neatbilstības novēršanas termiņš.
9.10. Gadījumā, ja Izpildītājs nepilda savas saistības atbilstoši šī Līgumā noteiktajam, Pasūtītājam ir tiesības piesaistīt papildu darbaspēku attiecīgo defektu, un, trūkumu novēršanas darbu, izpildei, un Izpildītāja pienākums ir 5 (piecu) darba dienu laikā apmaksāt Pasūtītājam attiecīgos izdevumus un/vai zaudējumus.

10. PUŠU ATBILDĪBA UN LĪGUMSODS
10.1. Puses atbild par kaitējumu un zaudējumiem, kas viņu darbības vai bezdarbības dēļ Līguma izpildes laikā nodarīts otrai Pusei un/vai trešajām personām.
10.2. Par tādu Remontdarbu izpildi, kurus veicot, Izpildītājs ir patvaļīgi atkāpies no Līguma noteikumiem vai Darba uzdevuma, Izpildītājs atlīdzību nesaņem un veic Objektā neatbilstību un trūkumu novēršanu par saviem līdzekļiem, un tas nedod Izpildītājam tiesības pieprasīt Līguma  minētā Remontdarbu pabeigšanas termiņa pagarinājumu.
10.3. Izpildītājs ir finansiāli atbildīgs par informācijas slēpšanu vai nesniegšanu, vai par nepatiesas informācijas sniegšanu Pasūtītājam..
10.4. Izpildītājs atbild par kaitējumu Objektam, kas rodas veicot Remontdarbus, kā arī par bojājumiem, neprecizitātēm un citām nepilnībām, kas tiek atklāti Garantijas laikā.
10.5. Visā Līguma izpildes laikā Izpildītājs atbild par ugunsdrošības prasību ievērošanu un darba aizsardzības pasākumu veikšanu Objektā. Izpildītājs ir atbildīgs par sekām, kuras iestājas šajā punktā noteikto pienākumu nepildīšanas, vai nepienācīgas pildīšanas rezultātā;
10.6. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
10.7. Izpildītājam ir tiesības prasīt līgumsodu, ja Pasūtītāja vainas dēļ tiek novilcināti Līgumā noteiktie  maksājumi 0,1% (nulle komats viens procenta) apmērā no kavētās maksājuma summas par katru nokavēto dienu, bet ne vairāk kā 10% (desmit procenti) no kavētā maksājuma summas.
10.8. Ja Izpildītājs kavē Līguma noteikto dokumentu iesniegšanas termiņu, tad Pasūtītājam ir tiesības prasīt no Izpildītāja līgumsodu 0,1% (nulle komats viens procents) apmērā no Līgumcenas par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
10.9. Ja Izpildītājs kavē Līguma noteikto Remontdarbu uzsākšanas termiņu, tad Pasūtītājam ir tiesības prasīt no Izpildītāja līgumsodu 0,1% (nulle komats viens procents) apmērā no Līgumcenas par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
10.10. Ja Izpildītājs kavē Līguma  noteikto Remontdarbu izpildes termiņu, tad Pasūtītājam  ir tiesības prasīt no izpildītāja līgumsodu 0,1% (nulle komats viens procents) apmērā no Līgumcenas par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
10.11. Gadījumā, ja Izpildītājs kavē Līgumā noteikto Garantijas darbu izpildes termiņu, Pasūtītājam ir tiesības prasīt no Izpildītāja līgumsodu 0.5% (nulles komats piecu procentu) apmērā no Līgumcenas par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
10.12. Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus un/vai izdevumus.
10.13. Ja Līgums tiek izbeigts Līguma 11.2. punkta apakšpunktos noteiktajos gadījumos, Izpildītājam ir pienākums atlīdzināt Pasūtītājam visus izdevumus un zaudējumus, kas varētu rasties Pasūtītājam, lai nodrošinātu Remontdarbu pilnīgu izpildi (t.sk. izmaksas par tirgus izpētes vai iepirkumu procedūras organizēšanu un Izpildītāja veikto Remontdarbu garantijas nodrošināšanu).
10.14. Puses vienojas, ka Pasūtītājam saskaņā ar Līgumu pienākošos līgumsodus, izmaksas un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam.
10.15. Par piesaistīto apakšuzņēmēju veiktajiem Remontdarbiem un pieļautajām kļūdām attiecībā pret Pasūtītāju ir atbildīgs Izpildītājs. Izpildītājs ir atbildīgs par tā piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām.
10.16. Puses atbild par Personas datu, kurus Līguma izpildes nolūkā Pasūtītājs nodevis Izpildītājam, vai Izpildītājs nodevis Pasūtītājam (turpmāk – Personas dati) apstrādi saskaņā ar Latvijas Republikas normatīvajiem aktiem, Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) prasībām.

11.  LĪGUMA SPĒKĀ STĀŠANĀS UN IZBEIGŠANA
11.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu, un, ir spēkā līdz Pušu saistību pilnīgai izpildei. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
11.2. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
11.2.1. Izpildītājs ilgāk nekā par 14 (četrpadsmit) dienām kavē Līguma 8.1. vai 3.2. punktā noteikto  termiņu;
11.2.2. Remontdarbi tiek veikti neatbilstoši Latvijas Republikā spēkā esošo normatīvo aktu prasībām vai Līguma prasībām, vai kvalitātes un/vai iestrādājamo materiālu tehnoloģijas prasībām, un pēc Pasūtītāja brīdinājuma 5 (piecu) darba dienu laikā Izpildītājs neuzsāk defektu un/ vai neatbilstību novēršanu;
11.2.3. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
11.2.4. Izpildītājs Līgumā noteiktajā kārtībā un termiņā nav parakstījis Objekta pieņemšanas un nodošanas aktu, un šī pienākuma izpildes kavējums ir ilgāks par 5 (piecām) darba dienām;
11.2.5. Izpildītājs tiek izslēgts no Būvkomersantu reģistra;
11.2.6. Izpildītājs kādā citā veidā nepilda Līgumā noteiktās saistības un Līguma saistību pārkāpumu nenovērš 5 (piecu) darba dienu laikā no Pasūtītāja rakstiskas pretenzijas nosūtīšanas dienas;
11.2.7. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
11.2.8. izpildītājs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi;
11.2.9. Izpildītājs ir patvaļīgi pārtraucis Līguma izpildi, tai skaitā nav sasniedzams juridiskajā adresē vai deklarētajā dzīvesvietas adresē;
11.3. Līguma izbeigšana Līguma 11.2.punkta apakšpunktos minētajos gadījumos nav pamats zaudējumu atlīdzības vai cita veida kompensācijas izmaksai Izpildītājam vai jebkādu sankciju piemērošanai Pasūtītājam saistībā ar Līguma pirmstermiņa izbeigšanu.
11.4. Pasūtītājs ir tiesīgs prasīt no Izpildītāja līgumsoda samaksu 10 (desmit) % apmērā no Līgumcenas gadījumā, ja Izpildītājs atsakās no Līguma izpildes vispār, neuzsākot Remontdarbus Līguma 3 .2.punktā noteiktajā termiņā. Ar atsacīšanos no Līguma izpildes tiks uzskatīta arī neatbildēšana uz Pasūtītāja rakstiski iesniegtu pretenziju, tajā noteiktajā termiņā, vai arī Izpildītāja rakstisks paziņojums par atteikšanos slēgt/pildīt Līgumu.
11.5. Izpildītājam ir tiesības atkāpties no Līguma par to, rakstveidā paziņojot Pasūtītājam 10 (desmit) darba dienas iepriekš, ja iestājies vismaz viens no šādiem gadījumiem:
11.5.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus, un šāds kavējums pārsniedz 5 (piecas) darba dienas, un Izpildītājs pienācīgi ir izpildījis savas Līgumā noteiktās saistības;
11.6. Ja Līgums tiek izbeigts pirms termiņa, Izpildītājs nodod visu tā rīcībā esošo, ar Līguma izpildi un Remontdarbu veikšanu saistīto dokumentāciju Pasūtītājam. (ja attiecināms)

12. PUŠU PĀRSTĀVJI UN REMONTDARBU KONTROLE
12.1. Pasūtītāja par Līguma izpildi atbildīgā kontaktpersona: __________________, tālrunis: __________________, e – pasts:______________. Pasūtītāja kontaktpersona pilnībā pārzina Objektu un Līguma noteikumus un viņai ir             tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja un sniegt informāciju Izpildītājam, nodrošināt ar Līgumu saistītās dokumentācijas (izpilddokumentācijas un citas dokumentācijas) nodošanu/ pieņemšanu, veikt visu ar remontdarbu saistīto pieņemšanas nodošanas dokumentu parakstīšanu, nodrošināt izpildīto Remontdarbu pieņemšanu, dot norādījumus par Līguma un Remontdarbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Remontdarbu izpildes termiņus vai Remontdarbu apjomus;
12.2. Izpildītāja par Līguma izpildi atbildīgā kontaktpersona: ________________, tālrunis: ________________, e – pasts: ___________________. Izpildītāja kontaktpersona pilnībā pārzina Līgumu un Objektu, viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, nodot Remontdarbus, izpilddokumentāciju u.c. dokumentus, pieprasīt no Pasūtītāja informāciju, sniegt informāciju Pasūtītājam, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Remontdarbu izpildes termiņus.
12.3. Puses var nomainīt Līguma 13.1. un/vai 13.2.punktā norādītās personas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.

13. APAKŠUZŅĒMĒJU UN SPECIĀLISTU MAIŅA UN PIESAISTĪŠANA (ja
attiecināms)
13.1. Izpildītājs bez saskaņošanas ar Pasūtītāju nav tiesīgs veikt Iepirkuma Piedāvājumā norādītā personāla un apakšuzņēmēju nomaiņu un piesaistīt papildu apakšuzņēmējus Līguma izpildē. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē, pieprasījumā personāla un apakšuzņēmēju nomaiņai Izpildītājam jānorāda pamatoti iemesli.
13.2. Pasūtītājs nepiekrīt Iepirkuma piedāvājumā norādītā personāla nomaiņai Līgumā norādītajos gadījumos, ja piedāvātais personāls neatbilst Iepirkuma procedūras dokumentos personālam izvirzītajām prasībām, vai tam nav vismaz tādas pašas kvalifikācijas un pieredzes kā personālam, kas tika vērtēts. Pasūtītājs nepiekrīt Iepirkuma piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
13.2.1. Piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
13.2.2. Tiek nomainīts apakšuzņēmējs, uz kura iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā Izpildītājs atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma (turpmāk – PIL)  42. panta  pirmā daļā minētajiem pretendentu izslēgšanas gadījumiem;
13.2.3. Piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētiem izslēgšanas iemesliem..
13.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem
13.4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu, vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
13.5. Personāla un apakšuzņēmēju nomainīšana un jauna personāla un apakšuzņēmēju piesaistīšanas kārtība un nosacījumi, kuri nav atrunāti šajā Līgumā, tiks veikti atbilstoši PIL 62. pantā noteiktajam.
13.6. Apakšuzņēmēju saraksts:
13.6.1. pēc Līguma noslēgšanas 5 (piecu) darba dienu laikā, bet ne vēlāk kā, uzsākot Remontdarbus, Izpildītājs sniedz Pasūtītājam Remontdarbu izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī apakšuzņēmēju apakšuzņēmējus;
13.6.2. Līguma izpildes laikā, pēc Līguma 14.1.punktā paredzēto prasību izpildes, Izpildītājs papildina sarakstu ar informāciju par apakšuzņēmēju, kas  iesaistīts Remontdarbu izpildē vēlāk, vismaz 2 (divas) darba dienas pirms Izpildītājs iesaista Remontdarbu izpildē jaunu apakšuzņēmēju vai nomaina objektā strādājošo apakšuzņēmēju (šis nosacījums attiecināms arī uz apakšuzņēmēju apakšuzņēmējiem).
13.7. Izpildītājam ir pienākums nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem būvdarbiem. Ar laicīgu norēķināšanos šī punkta izpratnē ir jāuzskata 60 dienu termiņš pēc apakšuzņēmēja veikto būvdarbu pabeigšanas un rēķina saņemšanas no tā.
13.8. Ja Līgumā noteikto Remontdarbu izpildes termiņš pārsniedz trīs mēnešus, Izpildītājam apakšuzņēmēja izpildītie darbi ir jāpieņem katru mēnesi.
13.9. Izpildītājs pieņem apakšuzņēmēju izpildītos darbus, saskaņā ar Līguma 8.daļā noteikto kārtību.

14. NEPĀRVARAMA VARA UN ĀRKĀRTĒJA SITUĀCIJA
14.1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes un citi šajā Līguma punktā noteiktajiem pielīdzināmi apstākļi).
Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 kalendārās dienas laikā no to iestāšanās dienas.
14.2. Pēc nepārvaramās varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.
14.3. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, prasība vai pretprasība var tikt izskatīta Latvijas Republikas tiesā.
14.4. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Izpildītājam pārtraukt Remontdarbus, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana noteikta Līgumā.

15. CITI NOTEIKUMI
15.1. Katrai Pusei par Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecu) darba dienu laikā no to rašanās brīža rakstiski jāpaziņo otrai Pusei. Ja Izpildītājs nav iesniedzis Pasūtītājam attiecīgu paziņojumu šajā punktā noteiktajā termiņā, Izpildītājs nevar prasīt pagarināt Līgumā noteikto saistību izpildes termiņu, balstoties uz apstākļiem, par kuriem nav savlaicīgi sniedzis paziņojumu.
15.2. Līgumā, un normatīvajos aktos paredzētajos gadījumos, Puses ir tiesīgas izdarīt grozījumus Līguma noteikumos‚ savstarpēji par to vienojoties. Grozījumi ir izdarāmi rakstveidā un stājas spēkā pēc abu Pušu parakstīšanas.
15.3. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
15.4. Līgums sagatavots latviešu valodā ar _ (______) pielikumu, elektroniska dokumenta veidā un tiek parakstīts ar drošu elektronisko parakstu. 
15.5. Līgumam tā parakstīšanas brīdī tiek pievienoti šādi pielikumi, kas ir Līguma neatņemama sastāvdaļa:

1.pielikums – Darba uzdevumu
2.pielikums – Būvdarbu apjomu 
3.pielikums – Darbu kalendārais grafiks
4. pielikums- Finanšu piedāvājums


